**דייוויד טיגר** (באנגלית: **David Teeger**; נולד ב-11 בינואר 2005) הוא שחקן קריקט דרום אפריקאי, המשחק בנבחרת דרום אפריקה בקריקט עד גיל 19 (אנ').

קריירה
------

ב-28 בספטמבר 2023 הופיע טיגר לראשונה במשחק קריקט מסוג List A (אנ'), במדי הקבוצה סאות' אפריקה אמרג'ינג פליירז. היה זה במשחקה מול נורת'רן קייפ (אנ') במסגרת גביע ה-CSA לקריקט יום-אחד 2023 (אנ'). במשחק, שבו הוצב בעמדה מספר שלוש, הוא הגיע להישג של מחצית המאה (half-century) נקודות עבור נבחרתו, כשצבר 51 נקודות ב-69 הגשות, כולל "שש" ו"ארבע".

### הדחתו

באוקטובר 2023 זכה טיגר בפרס "הכוכב העולה" במסגרת טקס פרסי ההישג היהודי (Jewish Achiever) שעורך תאגיד הבנקאות הדרום אפריקאי Absa Group (אנ'). בנאום קבלת הפרס, על רקע מלחמת חרבות ברזל, הוא ביקש להקדיש את זכייתו לישראל ולחייליה, ואמר "הכוכבים העולים האמיתיים הם החיילים הצעירים בישראל". בעקבות כך, קבוצת האינטרס הדרום האפריקאית "ברית הסולידריות עם פלסטין" (Palestine Solidarity Alliance) הגישה תלונה נגדו. בתגובה, איגוד הקריקט הדרום אפריקאי (CSA) הורה על עריכת בירור עצמאי כדי לקבוע האם טיגר הפר את קוד ההתנהגות של ה-CSA או של הזיכיון Central Gauteng Lions השייך לו. במסגרת הבירור עלה כי טיגר לא הפר את קוד ההתנהגות.

בדצמבר 2023, טיגר מונה לתפקיד קפטן נבחרת דרום אפריקה בקריקט עד גיל 19 (אנ'), על ידי איגוד הקריקט הדרום אפריקאי (CSA). בינואר 2024, שבוע לפני תחילת אליפות העולם בקריקט עד גיל 19 (אנ'), שאותה מארחת דרום אפריקה, הודיע איגוד הקריקט הדרום אפריקאי על הדחתו של טיגר מתפקידו כקפטן הנבחרת, ובמקביל הותיר אותו בהרכב הנבחרת לאליפות העולם. בהצהרה שהוציא האיגוד, הוסבר כי "נודע לנו כי ניתן לצפות שיתקיימו הפגנות הנוגעות למלחמה בעזה באצטדיונים השונים בטורניר. כמו כן נאמר לנו כי סביר שהן תתמקדנה במחזיק בתפקיד קפטן נבחרת דרום אפריקה עד גיל 19, דייוויד טיגר, וכי ישנו סיכון שהן תסתיימנה בעימות או אף באלימות, לרבות בין קבוצות מפגינים יריבות. ל-CSA תפקיד עיקרי בהבטחת האינטרסים של כל המעורבים באליפות העולם ושלומם, והוא מחויב בהתאם לכבד את הייעוץ המקצועי מצד האחראים לבטיחותם של המשתתפים והצופים. בכל הנסיבות המקרה, ה-CSA החליט כי מוטב שדייוויד ישוחרר מתפקיד הקפטן בתקופת הטורניר. זוהי טובתם של כל השחקנים, של נבחרת דרום אפריקה עד גיל 19 ושל דייוויד עצמו". הצעד גרר ביקורת חריפה מצד אישים יהודים בדרום אפריקה, שטענו כי היא נגועה באנטישמיות.

קישורים חיצוניים
----------------

הערות שוליים
------------

1. ↑  "David Teeger Profile - Cricket Player South Africa | Stats, Records, Video". *ESPNcricinfo* (באנגלית). נבדק ב-2024-01-12.
2. ↑  "SA-EM vs NCAPE, CSA Provincial One-Day Challenge Division Two 2023/24, 13th Match at Pretoria, September 28, 2023 - Full Scorecard". *ESPNcricinfo* (באנגלית). נבדק ב-2024-01-12.
3. ↑  Rising South African cricket star who praised IDF cleared of hate speech allegations | The Times of Israel, The Times of Israel, ‏14 בדצמבר 2023
4. ↑  Resnick, Hanna (2023-10-26). "Rising Star Teeger shines in sport and religion". *Jewish Report* (באנגלית). נבדק ב-2024-01-12.
5. ↑  "CSA statement on PSA complaint against Teeger". Cricket South Africa. 27 בנובמבר 2023. נבדק ב-14 בינואר 2024. `{{cite web}}`:  (עזרה)
6. ↑  Vedan, Eshlin (12 בינואר 2024). "David Teeger: Axing of South Africa U19 cricket captain sparks antisemitism row". BBC Sport. נבדק ב-14 בינואר 2024. `{{cite web}}`:  (עזרה)
7. ↑  "David Teeger to captain South Africa at 2024 Under-19 World Cup". *ESPNcricinfo* (באנגלית). נבדק ב-2024-01-12.
8. ↑  Tripathi, Divy (2024-01-12). "David Teeger relieved of South Africa U19 captaincy". *www.icc-cricket.com* (באנגלית). נבדק ב-2024-01-12.
9. ↑  "David Teeger removed as South Africa captain for U-19 World Cup". *ESPNcricinfo* (באנגלית). נבדק ב-2024-01-12.
10. ↑  "David Teeger: Axing of South Africa U19 cricket captain sparks antisemitism row". BBC Sport. 2024-01-12. נבדק ב-2023-01-13.